****

**REPUBLIKA HRVATSKA**

**KARLOVAČKA ŽUPANIJA**

**GRAD SLUNJ**

**GRADONAČELNIK**

Na temelju Odluke Gradonačelnika o raspisivanju natječaja za zakup poslovnog prostora KLASA:372-02/25-01/14 URBROJ: 2133-04-03-02/02-25-1 od 1. srpnja 2025.godine, oglašava se

**J A V N I N A T J E Č A J**

**za zakup poslovnog prostora**

1.Predmet zakupa je poslovni prostor u prizemlju zgrade mješovite uporabe na Trgu dr.Franje Tuđmana 14, ukupne površine 20,00 m2.

Poslovni prostor daje se u zakup za obavljanje uslužne djelatnosti.

Energetski razred: specifična godišnja potrebna toplinska energija za grijanje D, specifična godišnja primarna energija G.

Ugovor o zakupu zaključuje se na određeno vrijeme od 4 (četiri) godine.

**Početna zakupnina iznosi 6,00 €/m2.**

2.Pravo podnošenja pisane ponude za poslovne prostore imaju fizičke osobe-obrtnici, te pravne osobe registrirane u Republici Hrvatskoj, odnosno s registriranom podružnicom u Republici Hrvatskoj.

Pisana ponuda za sudjelovanje u natječaju (obrazac ponude) mora sadržavati:

- Oznaku poslovnog prostora za koji se natječe.

- Ponuđenu cijenu zakupnine po m2 površine poslovnog prostora koja ne smije biti niža od početne cijene, te iznos zakupnine u apsolutnom iznosu.

- Dokumentaciju koja sadrži osnovne podatke o ponuditelju, uz dostavu odgovarajućih dokaza (naziv ponuditelja, presliku osobne iskaznice, sjedište, OIB, obrtnicu, podatke iz sudskog registra ili drugi odgovarajući dokument o registraciji te žiro račun ponuditelja).

- Opis djelatnosti koja će se obavljati u predmetnom poslovnom prostoru.

- Dokaz o uplati jamčevine.

- Izjavu ponuditelja kojom prihvaća uvjete zakupa, te da je upoznat sa stanjem i opremljenošću prostora koji se daje u zakup.

- Potvrdu porezne uprave o stanju duga po osnovi javnih davanja.

Podnošenjem ponude ponuditelj je suglasan da Grad Slunj može prikupljati, obrađivati i koristiti dane osobne podatke u svrhu provedbe postupka javnog natječaja, sukladno propisima o zaštiti osobnih podataka.

**Neće se razmatrati:**

-nepravodobne ponude,

-ponude ponuditelja koji ne ispunjavaju uvjete natječaja,

-ponude ponuditelja koji imaju nepodmirenih obveza prema Gradu Slunju ili po osnovi javnih davanja o kojima službenu evidenciju vodi Porezna uprava.

3.Ugovorenu zakupninu zakupnik je dužan plaćati najkasnije do desetog dana u mjesecu za tekući mjesec.

Zainteresirani ponuditelji koji žele sudjelovati u javnom natječaju obvezni su uplatiti jamčevinu u iznosu od 240,00 €. Jamčevina se uplaćuje na IBAN Grada Slunja broj: HR9823400091840000001 kod PBZ d.d. uz naznaku poziva na broj: 68-7242-OIB (ponuditelja).

Ponuditelju čija ponuda bude prihvaćena i sa kojim bude zaključen ugovor, iznos uplaćene jamčevine postaje stalni polog koji služi kao sredstvo osiguranja plaćanja za vrijeme trajanja zakupa.

U slučaju ne prihvaćanja ponude iznos uplaćene jamčevine bit će vraćen u roku od 15 dana od dana od donošenja odluke o izboru najpovoljnije ponude bez prava na kamatu.

Ukoliko ponuditelj čija je ponuda ocijenjena najpovoljnijom odustane od sklapanja Ugovora gubi pravo na povrat jamčevine.

Rok za dostavu ponuda je 11.07.2024.godine u 13.00 sati bez obzira na način dostave. Ponude predane neposredno na urudžbeni zapisnik nakon isteka roka za podnošenje ponuda ili poslane poštom, a zaprimljene nakon isteka roka za podnošenje ponuda smatrat će se zakašnjelim ponudama i neće se uzimati u razmatranje.

Ponude se dostavljaju u zatvorenim kovertama na adresu: Grad Slunj, Trg dr.Franje Tuđmana 12, 47240 Slunj, sa naznakom „ponuda za zakup poslovnog prostora – ne otvaraj“.

6.Ponude za zakup prikupljene na temelju oglašenog Javnog natječaja razmatra Povjerenstvo, a Odluku o najpovoljnijoj ponudi za zakup donosi Gradonačelnik.

7.Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine.

U slučaju da su dva ili više ponuditelja ponudila jednaku najvišu cijenu zakupa za ocjenu povoljnosti ponude uzet će se u obzir dodatni kriteriji: djelatnost koja se namjerava obavljati, planirani broj zaposlenih i slično.

8.Zainteresirani ponuditelji dodatne informacije mogu dobiti na telefon 047/674-709 svakog radnog dana od 08.00 do 14.00 sati.

GRADONAČELNICA